03/03/2020 | Administración LocalMunicipal
Ames
Modificación das bases do proceso selectivo para a creación dunha bolsa de traballo de arquitectos técnicos do Concello de Ames

Por resolución desta Alcaldía núm.498/20, de 26 de febreiro, resolveuse a a modificación das bases da convocatoria dun proceso selectivo para a creación dunha bolsa de traballo de arquitectos técnicos do Concello de Ames, e que se transcriben a continuación xa modificadas, acordando ademais a ampliación de presentación de instancias por dez días hábiles desde a publicación no BOP das bases modificadas: As presentes bases teñen como obxecto regular o procedemento para a creación dunha bolsa de traballo de arquitectos técnicos do Concello de Ames. A creación desta bolsa de traballo anulará calquera outra que poida existir no Concello de Ames, de características similares e para o mesmo tipo de postos. Denominación: Arquitecto Técnico. Grupo de clasificación: subgrupo A2. Titulación: Estar en posesión ou en condición de obtelo antes da finalización do prazo de presentación de solicitudes da/s titulación/s universitaria/s habilitante/s para o exercicio da profesión de Arquitecto Técnico. Contido funcional: − Xestionar, informar, elaborar, asesorar, propoñer, asistir e executar todas aquelas materias, tarefas, procedementos, plans e proxectos que se lle encomenden no marco da súa actividade profesional como Arquitecto Técnico, e especialmente a emisión dos informes técnicos relacionados coa materia da súa competencia que se precisen para os expedientes administrativos do Concello, concesión de licenzas ou permiso municipal, así como en todas as actuacións que fosen pertinentes da súa competencia profesional. − Calquera outra, correspondente á súa subescala, e propia do departamento no que se integra. Xeira de traballo: A que se determine para cada caso concreto Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: - Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. - Estar en posesión, ou en condicións de obtelo na data na que remate o prazo de presentación de solicitudes, da/s titulación/s universitaria/s habilitante/s para o exercicio da profesión de Arquitecto Técnico. - Non ser separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. - No caso de persoal laboral, non ser separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. - No caso de nacionais doutros Estados, non estar inhabilitado ou en situación equivalente, nin ser sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. - Ter cumpridos os 16 anos e non exceder, no seu caso, da idade máxima de xubilación forzosa. - Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. - Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude (a presentar segundo modelo do Anexo I, e asinada), os aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: 1) Copia do D. N. I.2) Copia da titulación esixida no apartado 3. b). 3) Acreditación do coñecemento do galego no nivel esixido.4) Declaración xurada de aceptar as bases e de cumprir os requisitos esixidos no apartado 3 das mesmas.5) Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido 6) Xustificante de ter aboados os dereitos de exame.7) Relación de méritos acompañada dos xustificantes acreditativos dos mesmos.8) As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. Os dereitos de exame corresponderanse coa tarifa dun subgrupo A2, que deberán ser aboados a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para o grupo anterior estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos e excluídos. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e catro cifras aleatorias do DNI dos admitidos e excluídos, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos, a lista de admitidos quedará aprobada definitivamente sen abrir o prazo de subsanación de documentación. As reclamacións será aceptadas ou rexeitadas por resolución da Alcaldía, aprobando a lista definitiva de admitidos e excluídos; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no taboleiro de anuncios da sede electrónica e na páxina web do Concello de Ames. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente/a - 3 Vogais. - Secretario/a ( con voz pero sen voto). O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal, o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos). O presidente/a terá voto de calidade. O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da colaboración de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica e na web municipais, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O sistema selectivo empregado será o de concurso - oposición libre. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica e na web municipais. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo. O Servizo de Normalización Lingüística municipal poderá asesorar ao tribunal e colaborar na confección e na corrección da correspondente proba de competencia en lingua galega. A selección consistirá nun concurso- oposición libre: I.- Fase de concurso: O baremo do concurso será a seguinte: a) Por servizos prestados: (ata un máximo de 6 puntos) a.1) Na Administración local: 0,20 puntos/mes completo de traballos a.2) Noutras administracións ou en empresas públicas dependentes das mesmas: 0,15 puntos/mes completo traballado a.3) En empresas privadas: 0,1 puntos/mes completo traballado Forma de acreditación dos servizos: Copia do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento ou a toma de posesión e a certificación da vida laboral expedida pola Tesourería Xeral da Seguridade Social. Se os servizos derivan dunha actividade por conta propia acompañarase a copia do contrato de servizo que dera lugar a experiencia alegada e a alta no réxime correspondente. Deberá quedar debidamente acreditado o posto de traballo concreto e a función desempeñada. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento ou toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes. A documentación que se presente fora deste prazo será considerada achega de nova documentación fora de prazo e non se terá en conta. - Pola participación en actividades de formación cunha duración mínima de 10 horas relacionada co contido funcional propias do posto que se reflicte na base segunda e en materias relativas á construción, urbanismo, xestión de servizos públicos e informática aplicada á arquitectura, organizadas ou impartidas por universidades, administracións públicas ou actividades incluídas no plan de formación permanente organizadas polas institucións ou entidades colaboradoras coas Administracións públicas e homologadas por estas: Por hora de formación: 0,010 puntos. Por crédito formativo: 0,10 puntos. Non serán obxecto de valoración títulos nin actividades de natureza diferente aos cursos, tales como xornadas, seminarios, mesas redondas, debates, encontros, etc. Forma de acreditación: certificación da entidade que impartiu a formación ou copia do documento oficial acreditativo da súa realización onde quede acreditada a súa duración e o seu contido e, no seu caso, a súa homologación pola Administración pública correspondente. II.- Fase de Oposición: Ata un máximo de 20 puntos. A fase de oposición consistirá no desenvolvemento dos exercicios sinalados a continuación, coa finalidade de avaliar e cualificar a capacidade das persoas aspirantes, e cuxo contido gardará relación cos procedementos, tarefas e funcións habituais da praza obxecto de convocatoria. Todos os exercicios da fase de oposición serán de carácter obrigatorio e eliminatorio para todas as persoas aspirantes. Primeiro exercicio: De carácter obrigatorio e eliminatorio Consistirá na resolución por escrito dun cuestionario tipo test composto por 75 preguntas, mais 5 de reserva con 3 respostas alternativas, relacionado co contido funcional do posto e coas materias contidas no temario que figura como Anexo II destas bases. As preguntas de reserva utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 90 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que por cada tres (3) respostas incorrectas se descontará unha correcta. Segundo exercicio: De carácter obrigatorio e eliminatorio Consistirá na resolución por escrito, nun período máximo de 180 minutos, dun ou varios supostos prácticos relacionados coas materias específicas do programa e que gardará relación cos procedementos, tarefas e funcións habituais da praza que se convoca. Este exercicio terá carácter eliminatorio e cualificarase de 0 a 10 puntos sendo necesario obter unha puntuación mínima de 5 puntos para superalo. Para a realización deste exercicio os aspirantes poderán facer uso de textos legais (exclusivamente en soporte papel) sen comentarios nin anotacións. Neste exercicio valorarase, ademais do contido, a capacidade de raciocinio, síntese, a sistemática na formulación, a emisión de conclusións, a capacidade de expresión escrita, claridade e orde de ideas. A puntuación final obterase sumando as puntuacións acadadas en cada fase do proceso selectivo. No caso de empate na puntuación total terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2020 (letra “S”, DOG núm.27 de 10/02/2020). Nos apelidos compostos coa preposición de, da, de la, d’. a mesma non será tida en conta (por exemplo: Vidala Varoch Konovalova. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Finalizado o proceso selectivo, o Tribunal fará pública (mediante anuncio no taboleiro de anuncios da sede electrónica e páxina web municipais) a puntuación final total dos/as candidatos/as que teñan superado o proceso selectivo. A Alcaldía-Presidencia resolverá a confección da bolsa de traballo composta polos/as aspirantes que sexan propostos/as polo Tribunal, en orden descendente de puntuacións. O funcionamento e xestión da bolsa de traballo adecuarase ao previsto no Regulamento para a xestión de bolsas de traballo temporal no Concello de Ames (BOP nº 212, do 7 de novembro de 2018) ou o que o substitúa. En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. D/Dª …………………………………….….…….……. con DNI nº ….……….……… domicilio a efecto de notificacións en ……………………………………….……. teléfono de contacto …………………….…., solicita tomar parte no proceso de selección para a creación dunha bolsa de traballo de arquitecto técnico convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Copia do D. N. I.2. Copia da titulación esixida no apartado 3. b). 3. Acreditación do coñecemento do galego no nivel esixido.4. Declaración xurada de aceptar as bases e de cumprir os requisitos esixidos no apartado 3 das mesmas.5. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido.6. Xustificante de ter aboados os dereitos de exame.7. Relación de méritos acompañada dos xustificantes acreditativos dos mesmos.8. Acreditación, no seu caso, de discapacidade. Ames, a. de. de 2020 Tema 1.–O diferentes tipos de solo: urbano, urbanizable, núcleo rural e rústico na lexislación urbanística vixente. Tema 2.–Planeamento urbanístico na Lei 2/2016 do solo de Galicia e no D 143/2016 polo que se aproba o Regulamento da Lei 2/2016. Disposicións xerais, instrumentos de planeamento, plans parciais, plans especiais e outras figuras de planeamento. Tema 3.–Plan básico autonómico. Tema 4.–A vixencia e modificación de plans. Efectos da aprobación dos plans. Usos e obras provisionais. O réxime de fóra de ordenación. Normas de aplicación directa da Lei 2/2016 do solo de Galicia. Tema 5.–Execución do planeamento urbanístico. Os proxectos de urbanización. Áreas de reparto, aproveitamento tipo, polígonos e actuacións illadas. Tema 6.–Intervención na edificación e uso do solo. Deberes de uso, conservación e rehabilitación. As ordes de execución: obxecto, procedemento, execución forzosa. Rexistro de soares e venda forzosa. A declaración de ruína: obxecto e procedemento, supostos, consecuencias da súa declaración. A ruína inminente. Tema 7.–Intervención na edificación e uso do solo. Licenzas e comunicacións previas: actos suxeitos a elas, procedementos, prazos, prórrogas, caducidade, prelación de títulos habilitantes e actos promovidos polas administracións públicas. Tema 8.- Disciplina Urbanística: Inspección urbanística. Protección da legalidade urbanística: Obras e usos sen título habilitante en curso de execución, obras terminadas sen título habilitante, suspensión e revisión. Infraccións e as súas sancións. Tema 9.- Protección da legalidade en zonas verdes, espazos libres, viarios, dotacións e equipamentos públicos, protección da legalidade no solo rústico. Tema 10.- A Lei 38/1999, do 5 de novembro, de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. Tema 11.–Real Decreto 314/2006, do 17 de marzo, polo que se aproba o Código Técnico da Edificación. Ámbito de aplicación. Partes e contidos. Xeneralidades e exixencias básicas. DB-SUA. Seguridade de utilización. SUA1. Seguridade fronte ao risco de caídas. SUA4. Seguridade fronte ao risco de impacto ou atrapamento. DB-HS. Salubridade. DB-SI. Seguridade en caso de incendio. Tema 12.–Real Decreto 2267/2004, do 3 de decembro, polo que se aproba o Regulamento de seguridade contra incendios nos establecementos industriais. Tema 13.–Decreto 29/2010 de 4 de marzo polo que se aproban as normas de habitabilidade de vivendas de Galicia. Lei 8/2012, do 29 de xuño, de vivenda de Galicia. Tema 14.–Normativa en materia de accesibilidade: *Autonómica: Lei 10/2014, do 3 de decembro, de accesibilidade Decreto 35/2000, do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. *Estatal: Código Técnico de la Edificación (DB-SUA-9, DA DB-SUA/2). Orden VIV/561/2010 de 1 de febreiro, pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados. Tema 15.–Normativa en vigor en materia de parques infantís: Decreto 245/2003, de 24 de abril, polo que se establecen as normas de seguridade nos parques infantís. Tema 16.–Real Decreto 1627/1997 de 24 de outubro, polo que se establecen disposicións mínimas de seguridade e de saúde nas obras de construción. Tema 17.–Instrumentos de control municipal das actividades. Títulos habilitantes. Normativa de control ambiental. Espectáculos públicos e actividades recreativas. Lei 9/2013, do 19 de decembro, do emprendemento e da competitividade económica de Galicia. Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos. Tema 18.- Lei 10/2017, do 27 de decembro, de espectáculos públicos e actividades recreativas de Galicia. Tema 19.–Lei 37/2003 do 17 de novembro, do ruído. Decreto 1367/2007 de 19 de outubro que desenvolve a lei 37 /2003, do 17 de novembro, do ruído. Decreto 106/2015, do 9 de xullo, sobre contaminación acústica de Galicia. DB-HR. Ordenanza municipal contra a contaminación acústica. Tema 20.–Disposicións relacionadas coa actividade urbanística municipal na normativa autonómica en materia de estradas, en particular na Lei 8/2013, do 28 de xuño, de estradas de Galicia e Decreto 66/2016, do 26 de maio, polo que se aproba o Regulamento xeral de estradas de Galicia. Tema 21.–Disposicións relacionadas coa actividade urbanística municipal na normativa estatal e autonómica en materia de augas, en particular no Real Decreto Lexislativo 1/2001, do 20 de xullo, polo que se aproba o texto refundido da Lei de Auga, Real Decreto 927/1988, do 29 de xullo, polo que se aproba o Regulamento da Administración Pública da auga e da planificación hidrolóxica, en desenvolvemento dos Títulos II e III da Lei de Auga e Decreto 141/2012, do 21 de xuño, polo que se aproba o Regulamento marco do Servizo Público de Saneamento e Depuración de Augas Residuais de Galicia. Tema 22.–Lei 3/2007, do 9 de abril, de prevención e defensa contra os incendios forestais de Galicia e Lei 7/2012, do 28 de xuño, de montes de Galicia. Tema 23.–Normativa estatal e autonómica en materia de patrimonio cultural. Lei 5/2016, do 4 de maio, do patrimonio cultural de Galicia. Tema 24.-Lei 1/2019 de 22 de abril, de rehabilitación e de rexeneración e renovación urbanas de Galicia. Tema 25.–O contrato de obras: tipos de expedientes de contratación. Formas de adxudicación. Formalización do Contrato. Comprobación da implantación. Tema 26.–Execución do contrato de obras. Dereitos e deberes dos contratistas. Abonos ao contratista. Modificación do contrato de obras. Recepción e liquidación. Revisión de prezos. Tema 27.–Regulamento de Instalacións Térmicas nos Edificios (RITE). Tema 28.–Firmes: definición. Características funcionais e estruturais. Tipos: Flexibles e ríxidos. Materiais. Aspectos a ter en conta durante a súa execución. Firmes en vías urbanas: Características. Dimensións e parámetros básicos. Tema 29.–Distribución de servizos nunha rúa. Instalación, seccións, medidas. Distancia entre os diferentes servizos. Compatibilidade coa beirarrúa, calzada e mobiliario urbano. Tema 30.–Os diferentes espazos das vías urbanas: o espazo do peón, a calzada, rúas de coexistencia e seccións de rúas, prazas de estacionamento. Tema 31.–Organización dunha obra de re-urbanización nunha rúa: replanteos e traballos previos, programa de traballos, execución da obra, remates de obra. Recepción da obra e garantía. Tema 32.–PXOM Concello de Ames. Réxime de solo urbano, de sistemas xerais, de dotacións locais, condiciones de los usos, definicións, condicións xerais da edificación. Tema 33.–PXOM Concello de Ames. Título IX. Condicións particulares da edificación en solo urbano. Normas zonais. Tema 34.–PXOM Concello de Ames. Título X. Condicións particulares da edificación en solo de núcleo rural. Normas zonais. Tema 35.–Coñecemento físico do Concello de Ames. Ames, 26 de febreiro do 2020 O Alcalde José M. Miñones Conde